paragraph_text: Prvi put se pojavio 1910. u kratkoj Chestertonovoj priči »Plavi križ« (The Blue Cross). Chesterton je o njemu napisao 51 kratku priču, okupljene u nekoliko zbirki objavljenih od 1911. do 1935. godine. Brown je u njima opisan kao katolički svećenik niskog rasta i neuglednog izgleda, ali s izvrsnim poznavanjem ljudske psihologije; u svojim pričama sam Brown to objašnjava svojom upućenošću u najrazličitije oblike zla koje je stekao tijekom desetljeća ispovijedanja.